text: Universe bygger boldunivers
  30 november 2017 kl. 08.19
  Oplevelsesparken på Als udvider med nye forlystelser, hvor bolde spiller en vigtig rolle.
  Når dørene til den kommende sæson bliver åbnet til foråret, venter der et helt nyt legeområde til både børn og voksne.
  I det kommende Ball Factory gælder det om at flytte, forme, gribe og skyde sig igennem forskellige aktiviteter ved hjælp af bolde.
  Det 500 kvadratmeter store område bliver inddelt i fem zoner, hvor der er fokus på forskellige færdigheder. Det gælder både fysiske og kognitive udfordringer.
  Men vigtigst af alt er, at alle, der besøger området, bruger deres fantasi, fortæller administrerende direktør Torben Kylling Petersen.
  - Der er ingen krav til de besøgende og ingen rigtig måde at bruge oplevelserne på. Ball Factory bliver sjov og involverende uanset alder, lover Torben Kylling Petersen.
  